Som svar til Torben Vognsen.

Beklager tonen, modtaget ?

Jeg er i tvivl om det er et relevant kriterie at være den telefonproducent der i længst tid opdaterer modellerne. Men der 'vinder' Apple givet.

Brugtprisen afspejler egentlig blot det brand, som Apple har været dygtige til at skabe. Idéen om, at telefonen er 'særligt god' og 'lidt eksklusiv'. Altså en følelse hos (for)brugeren, ikke faktuelle forhold der vedrører byggekvalitet, design, tekniske specs, osv.

Jeg mener, helt reelt, at mange Apple-brugere ikke forholder sig til hvad de får for pengene, fordi de er skolede ind i et Apple-brug. De voksne brugere, der er uinteresserede i specs, og får telefonen via job...dem kan jeg forstå. Men børn og unge...de bliver i et omfang luret ind i et enormt bekosteligt telefonforbrug, som de ikke har den fjerneste indsigt i.

Den enorme gruppe af børn, teenagere og meget unge har - min påstand - meget lille indsigt i hvad de køber...de køber/ønsker/overtager blot den næste telefon i rækken.

Således forbinder de (børn/unge) ofte en bestemt app-styret funktionalitet med 'iPhone'. Facetime, diverse filtre, osv. Banale funktioner, i alle telefoner.

Nå, lidt rant herfra. Jeg har det fint med personlige præferencer, men når børn og unge bliver 'opdraget' til at ønske sig en ny telefon til 8-9-10K for den nye på markedet...well, så synes jeg faktisk iPhones fortjener at få kras kritik.

Men...strategien virker. Brandet har solidt tag i børn og unge, der intet aner om specs, kvalitet og funktionalitet, men alligevel ønsker sig en iPhone 12 Pro til jul.